kardosdrur/scandi-wiki huggingface dataset:
Shapley-Shubiks model for forhandlingsvægt

Shapley-Shubiks model for mandaternes forhandlingsvægt 

er en model eller teori der
beskriver den måde, hvorpå mandaternes fordeling forvrænger billedet af den magtfordeling som reelt findes mellem enheder i en beslutningsprocess. 

Modellen er oprindeligt skabt som forklaringsmodel for arbejdet i komiteer i det amerikanske Senat, i aktieselskabers bestyrelser, samt som model, der beskriver rollefordelingen i forbindelse med vedtagelse af lovene, som går gennem Repræsentanternes Hus, Senatet og endelig præsidenten. Ikke desto mindre kan den overføres til brug for andre beslutningsprocesser; f.eks. dannelsen af en dansk regering. 
Formlen er temmelig omfattende og diskuteres ikke her, men i stedet kan en simpel tabel bruges til at beskrive modellen.

Her vil vi bruge Michael Lavers 
eksempel på mandatfordelingen:
 Parti A: 40%
 Parti B: 16%
 Parti C: 22%
 Parti D: 22%

Ideen er, at et givent parti kan sikre regeringsdannelsen ved det udslagsgivende mandat. Man stiller partierne op i en tabel i de mulige kombinationer og optæller derefter de kombinationer, der giver hvert parti det udslagsgivende mandat. Lavers eksempel giver dette resultat:

Første bogstav er det umiddelbart udslagsgivende mandat, mens bogstaverne i hhv. parentes og klamme er modificeret først for én politisk akse, dernæst for begge politiske akser; Dvs. gammel og ny politik.

Således fordeler den afgørende stemme sig:

 Parti A: 12/24
 Parti B: 4/24
 Parti C: 4/24
 Parti D: 4/24

Brøkerne føres ind som procentsatser for de forskellige partier, hvor der er afrundet til hele point:

Imidlertid er det ikke sandsynligt at se regeringsdannelse mellem partier, der ligger fjernt fra hinanden. Kun partier, der ligger ved siden af hinanden vil danne regering. Det kaldes Minimal Connected Winning Coalition eller i Kaare Strøms 

optik: Viable Coalition.

En Viable Coalition (VC) fremstår, når det mindst mulige antal partier kan danne flertal uden at have ”huller” imellem sig. Hvis således partierne i Lavers eksempel kunne opstilles på en traditionel højre-venstre-skala: A, B, C, D ville partierne A, B og C kunne danne regering, men ikke partierne A, B og D, eftersom C mangler mellem B og D.

Et dansk eksempel på dette kunne være, at der ville kunne dannes regering mellem SF, S og RV, men næppe mellem S, K og DF, selv om de har mandaterne til det.

Igen kan vi bruge Lavers eksempel med modificering for hhv. en og to dimensioner, dvs. gammel og ny politik. Han opstiller partierne A, B, C, D på den ene dimension og A, C, B, D på den anden.

Udslagsgivende bliver nu partierne i parentes (med én dimension) og klamme (med to dimensioner) og så ser fordelingen således ud:

Heraf ser vi altså at mandaterne ikke har den forhandlingsvægt, som de umiddelbart skulle have, da dette bestemmes af den samlede mandatfordeling i forhold til de partimæssige relationer.

Noter

Eksterne henvisninger 
 Om blandt andet Shapley-Shubik power index på side om Weighted Voting Systems 
 Banzhaf power index (engelsk Wiki)

Politik
Siciliansk vesper

Siciliansk vesper kan betyde flere ting:

Den sicilianske vesper – en opstand på Sicilien i 1282.
Siciliansk vesper (opera) – en opera af Giuseppe Verdi baseret på opstanden i 1282
Ugeavis

En ugeavis er en avis, der udkommer med en ugentlig frekvens.

Weekendavisen er et eksempel på en regulær avis, der udkommer som ugeavis, solgt både i abonnement og løssalg.

Ugeavisen er dog ofte husstandsomdelt i udgivelsesområdet og gratis for modtageren, idet avisen typisk er finansieret af annonceindtægter.

Se også 
 Danske aviser
 Ugeblad

Litteratur 
 Jette Drachmann Søllinge, Lokalpressen – Danmarks lokale ugeaviser og distriktsblade 1850-2003, Statsbiblioteket, 2005. .

Aviser
Massemedier
Brain freeze (flertydig)

Brain freeze henviser til forskellige artikler:

 Brain freeze – udtryk brugt i forbindelse med hovedpine etc. efter indtagelse af kolde-drikke og -fødevarer.
 Brainfreeze (album) – musikalbum af DJ Shadow.
Skrabelod

Et skrabelod er en form for lotterilodder, hvor man evt. kan vinde penge, ting ect. Modsat andet lotteri kan man straks efter købet se om der er gevinst.
Skrabeloddet blev opfundet af amerikaneren John Koza, der i 1974 blev fyret fra sit job, men derefter fik idéen til skrabeloddet.

Eksterne henvisninger 
http://www.genetic-programming.com/johnkoza.html

Lotterier
John Koza

John Koza er en amerikansk computerspecialist og rådgivende professor ved Stanford University i Californien, USA.

Han er mest kendt for sit pioner-arbejde med brug af genetisk programmering for optimering af komplekse problemer og udvikling af computer-programmer for løsning af samme.

Koza har en Ph.D. i datalogi fra University of Michigan. Hans afhandling havde titlen On Inducing a Non-Trivial, Parsimonious Grammar for a Given Sample of Sentences.

Han opfandt skrabeloddet (scratch-off lottery ticket) i 1974, et lotteri hvor man kan se om der er gevinst med det samme.

Ekstern henvisning 
 Kozas hjemmeside

Dataloger fra USA
Tjek fødselsår
Ansatte ved Stanford University
Ephialtes fra Trachis

Ephialtes (Græsk: Ἐφιάλτης; ifølge Herodot: Ἐπιάλτης, Epialtes) søn af Eurydemus fra Malis var en græsk forræder, hvis hjælp til perserne i Slaget ved Thermopylæ var den direkte årsag til grækernes nederlag.

I et lille pas ved Thermopylæ havde omkring 5-6.000 mand fra græske bystater under anførelse af den spartanske kong Leonidas i år 480 f.Kr. med stor succes blokeret en massiv persisk hærs fremrykning mod syd. Perserne havde uden held i mere end tre dage forsøgt at trænge igennem de tætte græske hoplitformationer, som havde påført dem store tab. Ephialtes kom da perserne til hjælp ved at vise dem en alternativ rute ad hvilken de kunne omgå grækernes stærke defensive position. Anført af Hydarne marcherede den persiske hær efter Ephialtes anvisninger igennem et lille bjergpas og rundt om grækerne. På vejen stødte de kun på ca. 1,000 mand fra Fokis, som forsvarede området men som hurtigt flygtede efter nogle mindre træfninger.

Da grækerne fik besked om persernes omgåelse, lod Leonidas hovedstyrken af hoplitterne fra de allierede bystater trække sig tilbage, mens han med de spartanske hoplitter (omkring 300) selv blev tilbage og dække deres flugt. 1,300 thespianere valgt dog efter en afstemning at blive tilbage og kæmpe med spartanerne. Alle faldt i kamp mod perserne, men holdt stand længe nok til at de andre undslap.

Ephialtes forventede en belønning for sit forræderi, men det kom der ingenting af da perserne blev besejret i Slaget ved Salamis og Platæa. Efter persernes nederlag flygtede Ephialtes til Thessalien. Ifølge Herodot blev han dræbt her af Athenades fra Trachis. Det amphiktyoniske forbund havde udlovet en dusør for hans død. Selvom Athenades, ifølge Herodot, havde dræbt ham af andre grunde, udbetalte spartanerne alligevel dusøren.

Ephialtes er for eftertiden kommet til at stå som arketypen på en forræder, selvom han ikke var den eneste græker der kæmpede på persernes og Xerxes side. I moderne græsk bruges hans navn ofte som synonym med en forræder, som Quisling kan bruges på mange sprog. (Ragnvald Blix's satiriske tegning af Quisling, der søger audiens hos Hitler er berømt. "Jeg er Quisling!" "Hvad er navnet?" spørger adjudanten.

Desuden betyder "Ephialtes" på moderne græsk "mareridt".

Eksterne henvisninger 
 Herodot 7.13 fra Perseus projektet. 

Personer fra antikkens Grækenland
Tjek fødsels- og dødsår
Kazimierz Nowak

Kazimierz Nowak (11. januar 1897 i Stryi – 13. oktober 1937) var en polsk opdagelsesrejsende, korrespondent og fotograf. Efter første verdenskrig flyttede han til Poznań. Fra 1931-36 rejste han 40.000 kilometer gennem Afrika på cykel og til fods.

Hans rejsebeskrivelse bærer titlen Rowerem i pieszo przez Czarny Ląd (På cykel og til fods gennem det mørke kontinent). Kazimierz Nowak døde i Poznań.

Noter

Eksterne henvisninger 

 
 Boghandel med rejsebeskrivelsens 2. udgave fra 2006  
 Film  

Opdagelsesrejsende
Personer fra Polen
Alexanderband 10 Thule Tubbies

Alexanderband 10 Thule Tubbies er det tiende album fra den danske satiregruppe Alexanderband.

Numre 
 "Intro"
 "HC Andersen"
 "Numerologsangen"
 "Til Mary"
 "80 år tilbage"
 "Jeg er så glad i dag"
 "Lægebesøget"
 "Se og Hør"
 "www din pladebutik"
 "Pavesangen"
 "Tvivlerpartiet"
 "Dalai Lama"
 "Telefonsex"
 "Tis eller dø, søde mormor"
 "Piratgruppen"
 "Tre vise mænd fra Tæppeland"
 "Mands jul"
 "Tæsk til jul"
 "Børnenes jul"
 "Pølsemanden"
 "Du ligner Elvis"
 "Konfirmation"
 "Verdens bedste far"
 "Kom tilbage til mig"
 "VM i Korea"
 "Grandprix-bidraget"
 "Chef lad mig sperme"
 "Alexandra"

Komikalbum
Album fra 2005
Julealbum
Stephen Wolfram

Stephen Wolfram (født 29. august 1959) er en engelsk fysiker. Han blev ph.d. i fysik som 20-årig i 1979. Han kendes bl.a. fra udviklingen computerprogrammet Mathematica.

Han har fremsat adskillige teorier indenfor fysik, matematik og datalogi. Hans hovedtese er, at alle fænomener kan (og bør) betragtes som beregningsprocesser. Blandt fagfolk er Wolframs teorier blevet modtaget med blandet begejstring.

Eksterne henvisninger 

 Wolframs personlige hjemmeside 

Personer fra London
Fysikere fra England

Dataloger fra Storbritannien
Matematikere fra Storbritannien
Briter i 1900-tallet
Briter i 2000-tallet
Transhumanisme

Transhumanisme (Ofte forkortet >H eller H+) er en international, intellektuel og kulturel bevægelse, der går ind for at bruge videnskab og teknologi, til at forbedre/udvide menneskets intellektuelle og fysiske formåen, og eliminere/svække uønskede vilkår (Såsom: Ælde, sygdom, smerte og død). Nogle transhumanister forestiller sig at en eventuel transhuman fase vil blive afløst af en posthuman fase. De forestiller sig f.eks. at menneskene afløses af Cyborgs. 

Transhumanisme er og har været forsøgt længe: Doping og mange af vore nuværende lægevidenskabelige tiltag kan nævnes som eksempler; men transhumanister forestiller sig ofte disse forsøg kørt videre ud i noget, populært sagt, science fiction-agtigt. Hvor gængs lægevidenskab mest sigter mod blot at eliminere det negative ( sygdom ), sigter transhumanisme videre: At styrke det positive, f.eks. at foretage øjenoperationer på raske øjne for at give supersyn.

Det er klart, at transhumanister (og især tilhængere af skabelsen af posthumanoider), må mene, at vi ikke er det sidste trin i evolutionen her på kloden; og at vi ydermere selv skal hjælpe til med at udvikle vore afløsere.

Mange transhumanister er ateister eller agnostikere og sigter endda direkte imod at eliminere menneskets behov for religion. Man forudser, at menneskers lidelser vil formindskes, efterhånden som transhumanistiske tiltag virkeliggøres, og at behovet for religion mindskes tilsvarende. Det vil endda, ifølge transhumanister, få en tilbagevirkende og forstærkende virkning på de transhumanistiske processer, fordi disse endnu svækkes af religiøst begrundet etik, og fordi menneskehedens teknologiske indsigt indtil videre svækkes af religiøse forestillinger.

Sagt om transhumanisme og om posthumanoider 
Visse kritikere af transhumanisme hævder, at det er påfaldende, at vi nok først får elimineret menneskets dødelighed, i det øjeblik vi er blevet afløst af posthumanoider, altså i det øjeblik mennesket er uddødt.

Eksterne henvisninger 

 HplusDenmark – The Danish Transhumanist Society
 Transhuman – En introduktion til transhumanisme 
 Transhumanisten – En dansksproget transhumanist portal 
 World Transhumanist Association 
 Transhumanist Social Network
 Teilhard de Chardin and Transhumanism

Etik
Posthumanisme

I litterær og kritisk teori er Posthumanisme en filosofi fra det sene 20. århundrede og tidlige 21. århundrede. Filosofien følger efter den filosofiske humanisme. Filosofien henviser til at mennesket hverken har nogen særstilling eller nogen særrettigheder i forhold til de øvrige arter, eller naturen, her på kloden. Altså en anti-tese til nogle kernepunkter (videreført fra religionen) i det meste af den klassiske humanisme. Gruppen af filosoffer, der har beskæftiget sig med netop dette spørgsmål inkluderer Theodore Schatzki, Herman Dooyeweerd, N. Katherine Hayles og Donna Haraway.

Filosofi
Ontologi
Søndre Frihavn

Søndre Frihavn er et område i den nordlige del af Københavns Havn og er den oprindelige ældre del af Københavns Frihavn fra 1891-1894.

Området inkluderer Langelinie, Indiakaj, Midtermolen, samt området omkring Amerika Plads med Amerikakaj og Dampfærgevej. Mod vest afgrænses Sdr. Frihavn af Kalkbrænderihavnsgade.

Kvarterer i Østerbro
Københavns Havn
Angelsaksiske Krønike

Den Angelsaksiske Krønike beretter om begivenheder fra de Britiske Øer til år 1154. Krøniken eksisterer i flere afskrifter (syv forskellige håndskrifter): A1, A², B, C, D, E, F. Krøniken er et glimrende eksempel på annalistisk historieskrivning og har mere karakter af en årbog end af en krønike. Hovedforfateren kendes ikke, men en stor del af de yngste optegnelser menes at være skrevet i klosteret i Peterborough.

Eksterne henvisning 
 Den Angelsaksiske Krønike  Originale tekster (angelsaksisk)
 Den Angelsaksiske Krønike  En engelsk oversættelse på Project Gutenberg 
 Den Angelsaksiske Krønike Originale tekster (angelsaksisk) 
 Den Angelsaksiske Krønike  En engelsk oversættelse 
 Den Angelsaksiske Krønike En engelsk oversættelse 

Krøniker fra England
Angelsaksere
Jeppe Farsøht

Jeppe Farsøht (født 15. september 1978) er en tidligere dansk eliteløber. Han har løbet seriøst siden han blev medlem af Helsingør IF i 1995 og skiftede i 2002 til Herning Løbeklub. Han er langdistanceløber og er blandt de bedste i Danmark på distancerne halvmaraton og helmaraton. Han skiftede i 2011 til AGF, men tilbage til Herning LK i efteråret 2012 .Jeppe Farsøht har vundet DM sølv på maratondistancen to år i streg i 2003 (2:25.56) og 2004 (2:22.37). I 2006 såvel som i 2007 blev han nr. 4 til DM halvmaraton.

Personlige rekorder 
 400 meter: 50.91 (2014)
 5000 meter: 14.47.93 (2009)
 10.000 meter: 30.23.87 (2009)
 Halvmaraton: 66.22 (2009)
 Maraton: 2.18.47 (2010)

Referencer

Eksterne henvisninger 

 Statletik-profil

Langdistanceløbere fra Danmark
Atleter fra Helsingør IF
Atleter fra Herning Løbeklub
Atleter fra AGF
Maratonløbere fra Danmark
1500-meterløb (atletik)

1500-meterløb er et mellemdistanceløb i atletik. Disciplinen har været på det olympiske program siden OL i 1896 og var også på programmet ved det første VM i atletik. 

Kravene til løberne svarer til de krav, der stilles på 800 meter-løb, men med noget højere krav til aerob præstationsevne og lidt mindre krav til sprinthastighed. 1500 meter-løb er primært aerobt, men anaerob præstationsevne kræves også.

I moderne tid er det blevet nødvendigt næsten at sprinte hver runde og at holde en fart på under 55 sekunder per omgang. Selv om taktik er en væsentlig del af 1500-meteren, er fart og en god aerobisk kondition også en vigtig faktor. 

I 1980’erne var 1500-meterløbene domineret af britiske løbere, mens distancen i 1990’erne blev domineret af afrikanske løbere.

Rekorder 

Verdensrekorden for mænd: Hicham El Guerrouj 3:26,00, sat i Rom den 14. juli 1998.

Verdensrekorden for kvinder: Faith Kipyegon 3:49.11, sat i Firenze den 2. juni 2023.

I august 2023 satte Sofia Thøgersen som blot 18-årig dansk kvinderekord i tiden 4.05,34 ved VM i atletik.

Referencer

Eksterne henvisninger 
IAAF liste over 1500-meter rekorder in XML 

Atletikdiscipliner
Mellemdistanceløb (løbesport)
5000-meter-løb (atletik)

5000 meteren, også kendt som 5 km, er en løbedistance i atletik. Distancen bliver brugt i alle forskellige slags løb som cross, landevej, bane. Det er en olympisk disciplin.

Rekorder

Verdensrekorder 
 Den mandlige rekord er på 12.35,36, som er blevet sat af den ugandiske løber Joshua Cheptegei den 14. august 2020 i Monaco. 
Den mandlige indendørs rekord er 12:49.60 sat af etiopiske Kenenisa Bekele den 20. februar 2004 i Birmingham	
 Den kvindelige verdensrekord er sat af den kenyanske løber Faith Kipyegon som løb i tiden 14.05,20 ved Diamond League-stævnet i Paris. 
 Indendørsrekorden for kvinder er 14:18.86 sat af den etiopiske løber Genzebe Dibaba sat den 19. februar 2015	i Stockholm.

Europarekorder 
 Den mandlige europarekord er sat af belgiske Mohammed Mourhit i tiden 12.49,71 i 2000. 
 Den kvindelige rekord er sat af spanske Marta Dominguez i tiden 14.56,18 i 2006

Danmarksrekorder 
 Den mandlige rekord er sat af Dennis Jensen fra Sparta i tiden 13.25,39 i 2000
 Den kvindelige rekord er sat af Anna Emilie Møller fra Blovstrød Løverne i tiden 15.07,11 i 2019.

Atletikdiscipliner
Langdistanceløb (løbesport)
Track and field
10.000-meterløb (atletik)

10.000 meter er den længste bane-distance som bliver løbet i atletik i mesterskabssammenhæng.

De fleste atletikudøvere der løber 10.000 meter på bane deltager også i landevejsløb og crossløb. 

Definitionen på distancen for henholdsvis baneløb og landevejsløb/cross er 10.000 meter og 10 km.

Rekorder

Verdensrekord, kvinder 
Letesenbet Gidey fra Etiopien i tiden 29:01.03 - 8. juni 2021, Hengelo

Verdensrekord, mænd 
 Kenenisa Bekele fra Etiopien i tiden 26:17:53 i 2005.

Verdensrekord, para, mænd 
 Christoffer Vienberg fra Danmark i tiden 32:49.50 i 2019.

Europarekord, kvinder 
 Paula Radcliffe fra England i tiden 30:01.09 i 2002.

Europarekord, mænd 
 Martti Vainio fra Finland i tiden 27:30.99 i 1978.

Danmarksrekord, kvinder 
 Loa Olafsson fra Københavns IF i tiden 31:45.4 i 1978.

Danmarksrekord, mænd 
 Carsten Jørgensen fra Blovstrød Løverne i tiden 27:54.76 i 1998. 

Atletikdiscipliner
Langdistanceløb (løbesport)
Track and field
Albæk (Suldrup Sogn)

Albæk er en gammel hovedgård, som ligger i Suldrup Sogn, Hornum Herred, Ålborg Amt, Rebild Kommune.

Kulturmiljø

På Albæks marker er fundet rester af et gammelt kapel og en kirkegård. De ældste beskrivelser af en kirke i Albæk stammer da også helt tilbage fra middelalderen.

I 1925 blev udstykket 15 husmandsbrug fra gården.
I 1886 anlagde Amdi Sass Albæk plantage.
Albæk Hovedgaard er i dag på 46 hektar.

Ejere af Albæk 

 (1420-1440) Las Maltesen
 (1440) Gyda Lasdatter Maltesen gift Viffertsen
 (1440-1480) Las Viffertsen
 (1480-1570) Slægten Maltesen
 (1570-1600) Anders Maltesen
 (1600-1626) Niels Krabbe
 (1626-1655) Gregers Nielsen Krabbe
 (1655-1663) Iver Gregersen Krabbe
 (1663) Iversdatter Krabbe gift Sandberg
 (1663) Anders Sandberg / Mogens Kruse
 (1663-1667) Anders Sandberg / Jacob Faber
 (1667-1670) Anders Sandberg
 (1670-1675) Birgitte Sandberg
 (1675) Dorte Daa gift Krabbe
 (1675-1678) Claus Gregersen Krabbe
 (1678-1680) Marie Sophie Bielke gift (1) Krabbe (2) Bielke
 (1680-1693) Christian Bielke
 (1693-1699) Bernt Due
 (1699-1710) Manderup Berntsen Due
 (1710-1724) Albert Christopher Mandrupsen Due
 (1724-1756) Christian Frederik von Levetzow
 (1756-1789) Iver Rosenkrantz von Levetzow
 (1789-1811) Siegfried Victor Raben-Levetzau
 (1811-1812) Frederik Sophus Raben-Levetzau
 (1812) Johan Michael de Neergaard / Peter Johansen de Neergaard
 (1812-1814) Malte Ulrich Friis
 (1814-1817) Mariane Wiborg gift Friis
 (1817-1824) Henrik S. Schou
 (1824-1826) Frederik Sophus Raben-Levetzau`s Arvinger
 (1826-1830) Carl de Neergaard
 (1830-1837) Rasmus Conradsen
 (1837-1840) Slægten Conradsen
 (1840-1855) Niels Holbæk
 (1855-1858) S. E. Zahrtmann
 (1858-1859) Slægten Zahrtmann
 (1859-1862) forp. Flindt
 (1862-1866) Matthias Vilhelm Sass
 (1866-1883) Bendix Vilhelm Sass
 (1883-1893) Amdi Sass
 (1893-1894) Landmandsbanken
 (1894-1918) Lars Christian Jensen
 (1918-1920) E. Jopp / J. Jespersen
 (1920-1923) Poul Thorsen
 (1923-1928) E. Lund
 (1928-1940) J. Hove Jensen
 (1940-1944) Frederik Julius greve Ahlefeldt-Laurvig
 (1944-1961) Enke Fru Ahlefeldt-Laurvig
 (1961-1985) K. W. Orland
 (1985-2000) P. Wiinblad Sørensen
 (2000-2017) Flemming Lass
(2018-) Maria Hartel / Michael Buje

Kilder 

J. P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Pandum

Pandum Hovedgård er en gammel hovedgård, som nævnes første gang i 1421. Gården ligger i Vokslev Sogn, Hornum Herred, Ålborg Amt, Nibe Kommune. Hovedbygningen er opført i 1905

Pandum Gods er på 175,5 hektar

Ejere af Pandum Hovedgård

(1421-1450) Malte Nielsen
(1450-1480) Forskellige Ejere
(1480-1498) Vitskøl Kloster
(1498) Niels Glob
(1498-1536) Palle Pedersen Glob
(1536-1652) Kronen
(1652-1662) Samuel von Surch
(1662-1686) Ove Juel
(1686-1690) Christian Ovesen Juel-Rysensteen
(1690) Jeanne Marie Henriksdatter Rüse gift (1) Juel-Rysensteen (2) Daa
(1690-1712) Gregers Daa
(1712-1749) Ove Henrik Christiansen baron Juel-Rysensteen
(1749-1769) Otto Henrik Ovesen baron Juel-Rysensteen
(1769-1782) Christian Frederik Ovesen baron Juel-Rysensteen
(1782) Christiane Dorothea Mohrsen gift (1) Juel-Rysensteen (2) von Adeler
(1782-1785) C. V. baron von Adeler
(1785-1789) Christiane Dorothea Mohrsen gift (1) Juel-Rysensteen (2) von Adeler
(1789-1804) Christian Frederik Christiansen baron Juel-Rysensteen
(1804-1810) N. Bassesen
(1810) Johanne L. H. Jacobsen
(1810-1819) Frederik J. Jacobsen
(1819-1821) Ludvig C. Rosenbeck
(1821-1840) grosserer Poppe
(1840-1890) E. Cordes
(1890-1909) Mathias Carl Cilius Bjerregaard
(1909-1914) Espen Leth Espensen
(1914-1915) J. Jespersen
(1915-1916) J. Bech
(1916-1919) A. W. Benzon
(1919) Alfred Benzon
(1919-1921) A. Chr. Sørensen
(1921-1922) Alfred Benzon
(1922-1928) V. Egenfledt-Nielsen
(1928-1936) P. Svenstrup
(1936-1944) Otto Tyge Skeel
(1944-1964) Jens Christian Pedersen 
(1964- 2020) Poul Jørgen Pedersen og Doris Pedersen
(2020-) Michael Pedersen

Kilder 
 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Ferdinand Marcos

Ferdinand Emmanuel Edralín Marcos (født 11. september 1917, død 28. september 1989) var den tiende præsident for Filippinerne, fra 1965 til 1986. I 1972, erklærede han undtagelsestilstand,som tillod ham at blive i embedet indtil han ophævede den i 1981. Marcos blev valgt det samme år til endnu en fuld præsidentperiode, som dog var plaget af personlig sygdom, uduelig regeringsførelse, politisk undertrykkelse, menneskerettighedsbrud og omfattende korruption . I 1986, blev han genvalgt for fjerde gang i et omdiskuteret lynvalg. Som et resultat af utilfredshed blev han væltet fredeligt samme år af "People Power" i EDSA Revolutionen.

Han var gift med Imelda Marcos indtil sin død.

Noter 

Diktatorer
Præsidenter fra Filippinerne
Ellen Nyman

Ellen Nyman (født 1. juni 1971 i Eritrea) er en dansk-svensk skuespiller, uddannet fra Skuespillerskolen ved Aarhus Teater i 1997.

Hun er blandt andet kendt for sin rolle som anklager Eva Holme i TV 2-serien Forsvar (2003).

Filmografi

Film 
 Pizza King (1999)
 En kort en lang (2001)
 Den du frygter (2008)
 Over gaden under vandet (2009)

Tv-serier 
 Hotellet (2000)
 Forsvar (2003)
 Klovn (2005)
 Forestillinger (2007)
 Maj & Charlie (2008)
 Broen (2011)

Eksterne henvisninger 
 

Skuespillere fra Danmark
Skuespillere fra Sverige
Fidel V. Ramos

Fidel Valdez Ramos (født 18. marts 1928, død 31. juli 2022) var den 12. præsident i Filippinerne. Han efterfulgte Corazon Aquino og ledede landet indtil 1998, hvor han blev efterfulgt af Joseph Estrada. Han var den første og eneste (pr. 2007) ikke-Romersk-katolske præsident. 

Under Ferdinand Marcos' autoritære præsidentregime var Ramos leder af det kontor, der implementerede Marcos' undtagelsestilstand. I forbindelse med Folkets Magt Revolutionen i 1986 sprang Ramos af fra regeringen og var en nøglefigur i de civile demonstrationer, der tvang Marcos i eksil.

Den første halvdel af Ramos' seksårige periode var præget af hurtig økonomisk vækst og politisk stabilitet på trods af kommunistiske revolutionære, islamistiske separatister i Mindanao og den Asiatiske finansielle krise i 1997.

Referencer

Eksterne henvisninger 

Præsidenter fra Filippinerne